Държавен вестник, бр. 8, 2026 г., стр. 4

СТР.  4	
Д Ъ Р Ж А В Е Н  В Е С Т Н И К 	
БРОЙ  8
Чл. 5. Министерството на регионалното 
развитие и благоустройството предоставя 
на Министерството на финансите отчет за 
изпълнението на Инвестиционната програма 
за общински проекти по чл. 113 от Закона за 
държавния бюджет на Република България 
за 2025 г. по образец съгласно приложение 
№ 6 ежемесечно в срок до 20-о число на 
месеца, следващ отчетния месец. Отчетът 
се публикува и на интернет страницата на 
МРРБ.
Чл. 6. До приемането на Закона за дър­
жавния бюджет на Република България за 
2026 г. органите, отговорни за финансовото 
управление на средствата от Европейския 
съюз, включително Държавен фонд „Земеде­
лие“, предоставят до 10-о число на месеца, 
следващ отчетния месец, на МРРБ, на Ми­
нистерството на финансите и на областните 
информационни центрове по чл. 20, ал. 1 от 
Закона за управление на средствата от евро­
пейските фондове при споделено управление 
информация по общини за сключените до­
говори, предмет и размер на финансиране 
през отчетния месец и информация за пред­
стоящите за финансиране общински проекти 
за текущия месец, в обхвата на дейностите 
по чл. 113, ал. 1 от Закона за държавния 
бюджет на Република България за 2025 г. 
(по образец съгласно приложение № 7 и 
приложение № 8).
Чл. 7. (1) Преди изпращане на уведомле­
нието по чл. 3, ал. 7 до Българската банка 
за развитие МРРБ изпраща на Министер­
ството на финансите обобщена информация 
за размера на средствата, които предстои 
да бъдат разплатени чрез банката за всяко 
предстоящо плащане, по образец съгласно 
приложение № 9. В случай на установено 
несъответствие, свързано с финансовата 
обоснованост на информацията, в едносед­
мичен срок Министерството на финансите 
уведомява МРРБ за същото. Уведомлението 
до ББР се изпраща от МРРБ след отстраня­
ване на несъответствието и при получаване 
на потвърждение от МФ.
(2) Българската банка за развитие пре­
доставя на Министерството на финансите и 
на МРРБ информация на ежеседмична база, 
всеки понеделник за предходната седмица, 
за размера на предоставените средства по 
общини и по проекти по образец съгласно 
приложение № 10.
(3) Предоставените от Българската банка 
за развитие средства по чл. 3, ал. 7 се възста­
новяват на банката ежегодно от МРРБ заедно 
с начислена лихва. Лихвата се определя на 
базата на лихвения процент върху ресурса, 
използван от банката за разплащанията по 
чл. 3, ал. 7, завишен с 0,5 процентни пункта. 
(4) Обменът на информация и документи 
между МРРБ, Министерството на финан­
сите и Българската банка за развитие се 
осъществява чрез действащите системи за 
електронен обмен на информация.
(5) Министърът на регионалното развитие 
и благоустройството сключва с Българската 
банка за развитие споразумение за всички 
неуредени въпроси.
Заключителни разпоредби
§ 1. Постановлението се приема на осно­
вание чл. 3, ал. 4 от Закона за събирането 
на приходи и извършването на разходи през 
2026 г. до приемането на Закона за държавния 
бюджет на Република България за 2026 г., 
Закона за бюджета на държавното обществено 
осигуряване за 2026 г. и Закона за бюджета 
на Националната здравноосигурителна каса 
за 2026 г.
§ 2. Изпълнението на постановлението 
се възлага на министъра на регионалното 
развитие и благоустройството и министъра 
на финансите.
§ 3. До приемането на Закона за държавния 
бюджет на Република България за 2026 г. не 
се допуска сключване на нови споразумения 
между министъра на регионалното развитие 
и благоустройство и кметовете на общините.
§ 4. Постановлението влиза в сила от деня 
на обнародването му в „Държавен вестник“.
Министър-председател: 
Росен Желязков
Главен секретар на Министерския съвет: 
Габриела Козарева